সময়ের ছড়া-০৩ / সাইফ আলি – সাইফ আলি
সময়ের ছড়া-০৩ / সাইফ আলি
নভেম্বর 8, 2017 নভেম্বর 8, 2017 সাইফ আলি
ফালতু কথা বাদ দেন
পারলে কামে হাত দেন,
উন্নয়নের গপ্প ছেড়ে
পারলে দু’মুঠ ভাত দেন।
বাজার দরে জল দেন
গাছ না কেটে ফল দেন,
কিন্তু এ কি পোলার হাতে
মানুষ মারার কল দেন!?
কথায় কথায় আশ দেন
ছাগল ভেবে ঘাস দেন,
এ সব নিয়ে বললে কিছু
বাঁশ তো বারমাস দেন।
এবার একটু ক্ষ্যান্ত দেন
অনেক মধুর জ্ঞান তো দেন,
কিন্তু তাতে চলবে ক’দিন
ভাত না পারেন ফ্যান তো দেন।
ছড়া, সাইফ আলিছড়া, সময়ের ছড়া, সময়ের ছড়া-০৩, সাইফ আলি, সাইফ আলির ছড়া
Previous Article নিয়ম ভাঙার রাত / সাইফ আলি
Next Article খেল / সাইফ আলি